Държавен вестник, бр. 90, 2003 г., стр. 29

Б Р О Й  90
Д Ъ Р Ж А В Е Н   В Е С Т Н И К
С Т Р .  29
Чл. 13. (1) Сключване на договора по чл. 12,
ал. 1 чрез пълномощник е допустимо само ако
се представи нотариално заверено пълномощ-
но, което съдържа представителна власт за из-
вършване на управителни или разпоредителни
действия с ценни книжа, и декларация от пъл-
номощника, че не извършва по занятие сделки
с ценни книжа.
(2) Инвестиционният посредник задържа за
своя архив декларацията и оригиналното пъл-
номощно по ал. 1, съответно нотариално заве-
рен препис от него. Ако пълномощното е с
многократно действие и упълномощител е лице,
което подава само дребни нерегулярни поръч-
ки, инвестиционният посредник задържа копие
от него, заверено от пълномощника и от лице
от отдела за вътрешен контрол.
(3) Копие от документа за самоличност на
пълномощника, заверено от него и от лице от
отдела за вътрешен контрол, остава в архива на
инвестиционния посредник.
(4) Заверката се извършва с полагане на
надпис “вярно с оригинала”, дата и подпис на
лицето, което извършва заверката.
Чл. 14. (1) Когато договорът по чл. 12 е склю-
чен чрез размяна на електронни изявления,
подписани чрез универсален електронен под-
пис, разпоредбите на чл. 12, ал. 2 и 3 и чл. 13 не
се прилагат.
(2) При сключване на договора по чл. 12 по
посочения в ал. 1 начин брокерът или лицето
по чл. 21, ал. 1, т. 2 проверява самоличността
на клиента. Брокерът или лицето по чл. 21, ал.1,
т. 2 декларира дали са спазени изискванията по
предходното изречение.
(3) Лице от отдела за вътрешен контрол
проверява дали договорът по ал.1 и деклараци-
ята по ал. 2 съответстват на изискванията на
ЗППЦК, на актовете по прилагането му и на
вътрешните актове на инвестиционния посред-
ник. В този случай лицето от отдела за вътре-
шен контрол до края на работния ден съставя
документ, с който удостоверява извършването
на проверката.
(4) Когато при проверката по ал. 3 се устано-
ви, че е налице разминаване в самоличността
на посоченото в електронното изявление по ал. 1
лице и титуляря на универсалния електронен
подпис, се счита, че договор не е сключен. Ин-
вестиционният посредник незабавно уведомя-
ва титуляря на електронния подпис чрез съот-
ветния доставчик на удостоверителни услуги за
обстоятелството по предходното изречение.
Чл. 15. (1) Инвестиционният посредник от-
крива на клиента подсметка към своята сметка
за безналични ценни книжа в Централния де-
позитар на основата на писмения договор по
чл. 12, ал. 1.
(2) Ако в изпълнение на договора по чл. 12,
ал. 1 клиентът предоставя на инвестиционния
посредник безналични държавни ценни книжа,
емитирани от Министерството на финансите,
те се водят в регистрите на Българската народ-
на банка, съответно на първичен дилър на дър-
жавни ценни книжа, на името на клиента или
на инвестиционния посредник съгласно пред-
виденото в договора и при спазване изисквани-
ята на Наредба № 5 от 2002 г. за условията и
реда за придобиване, изплащане и търговия с
държавни ценни книжа (ДВ, бр. 119 от 2002 г.).
(3) Инвестиционният посредник съхранява
паричните средства на клиентите си в обща
банкова сметка, специално открита от инвес-
тиционния посредник за пари на клиенти за
сделки с ценни книжа, или по индивидуални
банкови сметки на клиентите, управлявани от
инвестиционния посредник. Получените в брой
парични средства на клиенти задължително се
внасят по банкова сметка съгласно предходно-
то изречение най-късно до края на следващия
работен ден.
Чл. 16. При сключването на договора по
чл. 12, ал. 1 инвестиционният посредник изиск-
ва от клиентите информацията по чл. 4, ал. 3,
както и да актуализират тази информация. В
случай че инвестиционният посредник сключи
договор с клиент, който е отказал да предоста-
ви цялата или част от информацията по чл. 4,
ал. 3, това обстоятелство се удостоверява пис-
мено и се подписва от клиента и от инвестици-
онния посредник.
Чл. 17. (1) Инвестиционният посредник не
може да сключи договора по чл. 12, ал. 1, ако
клиентът или негов пълномощник не е пред-
ставил и не е подписал всички необходими до-
кументи по чл. 12, 13 и 16, представил е доку-
менти с явни нередности или данните в тях са
непълни, имат неточности или противоречия
или е налице друго обстоятелство, което пораж-
да съмнение за ненадлежна легитимация или
представляване. Инвестиционният посредник не
може да сключи договор по чл. 12, ал. 1 и ако
насрещната страна е представлявана от пълно-
мощник, който декларира извършването по
занятие на сделки с ценни книжа.
(2) Инвестиционният посредник не може да
заяви пред Централния депозитар прехвърля-
не на безналични ценни книжа от лична смет-
ка по клиентска подсметка към инвестицион-
ния посредник, ако клиентът или негов пълно-
мощник не е представил удостоверителен до-
кумент (депозитарна разписка) за ценните
книжа или е налице друго обстоятелство, кое-
то поражда съмнение за ненадлежна легити-
мация или представляване.
(3) Инвестиционният посредник задържа за
своя архив удостоверителните документи (де-
позитарните разписки) по ал. 2 и ги предава на
Централния депозитар по ред, определен в пра-
вилника на Централния депозитар.
(4) Инвестиционният посредник не може да
въвежда за изпълнение на регулиран пазар по-
ръчки на клиент на основата на договора по
чл. 12, ал. 1, преди да е открил подсметка на
клиента към своята сметка за безналични цен-
ни книжа в Централния депозитар.